2000-ben megkapta a francia állampolgárságot, de mivel akkoriban alacsonyabban jegyzett csapatokban játszott, 2004-ig kellett várnia, míg bemutatkozhatott a válogatottban is. Első világversenyén a 2005-ös világbajnokságon bronzérmes lett, ezután vált a válogatott stabil második számú kapusává Thierry Omeyer mögött. Pályafutása során két-két olimpiát, világbajnokságot és Európa-bajnokságot nyert, valamint szerzett egy-egy bronzérmet világbajnokságon és Európa-bajnokságon is. A válogatottól a 2013-as világbajnokság után búcsúzott.